Гей филмов фестивал в подкрепа на Пловдив за Европейска столица на културата

9 юни ще даде началото на първият гей филмов фест в града под тепетата. Домакини на прожекциите са пиано пъб Fourplay, Artnewscafe, бирария „Пожарната“, бар „Mojito”, летни сцени „Конюшните на царя“ и „Синята къща“.  Филмите са предоставени от Американското, Биртанското, Австрийското посолство и Гьоте институт, както и няколко чужди гей организации. Фестът стартира с премиерният за България филм „Транс живот" на варненката Мария Попова.  Филмът ни кара да се замислим какво значи да бъдеш мъж или жена и колко струва да запазиш своята идентичност.

„Думите, които биха могли да дефинират някой, преминал през техния път, със сигурност не са „психическо отклонение" или „болест", споделя авторката.

Прожекцията ще бъде част от и от фестивал "Улица Отец Паисий" - 2013 ("Поведение"). Излъчването е на 9 юни от 17 часа в пиано пъб "Fourplay".

На същото място в четвъртък, 13 юни, от 19 часа ще бъде показана и американската лента "Pariah". На нея се очаква да присъства културното аташе на САЩ в България Ричард Дамстра. 

Във феста участват още немският филм „Саша“, испанският „Right 2 love”/”Право на любов“, британските - „Красота“ и „Уикенд“ и премиерните за страната ни „Балканска каравана“ от Гърция и американският филм „Маратон“, разказващ за връзката между Ричард Хартейс и Уилям Мередит, американски поет лауреат и носител на всички големи американски награди за поезия, както и вечер на късометражното кино заедно с „Кинематограф“.

Фестът се организира от „ЛГБТ Пловдив“ - правозащитна организация на лесбийки, гей мъже, бисексуални и трансполови хора, под патронажа на Посолството на САЩ в България и с любезното съдействие на Фондация „Пловдив 2019“.

Медийни партньори: Кинематограф, Bgles и Bggaylife.

Паралелно продължава пътуващата изложба "Да оставим хомофобията извън игра". Тя беше открита на 17 май и е част от събитията, съпътстващи отбелязването на прайд месеца в Пловдив. В момента е в кафе „Davidoff Garden”, където ще остане до 9-и юни, след което ще се премести в бирария „Пожарната“ и „Апартмент 101“. Останалите локации на изложбата са: Солун, София, Пазарджик, Бургас, Варна, Русе, Ловеч, Търговище и др.

Пълната програма:

9 юни, неделя:
"Транс живот" (Испания) - пиано пъб "Fourplay" - 17ч.
ул. "Отец Паисий" 16
10 юни, понеделник:
"Саша" (Германия) - бирария "Пожарната" - 19:30ч.
ул. "Цар Асен" 4
11 юни, вторник:
"Right 2 love"/"Право на любов" (Испания) - бар "Грамофон" - 20:30ч.
ул. "Княз Александър I" 36
12 юни, сряда
късометражно кино с Кинематограф - летни сцени "Конюшните на царя" - 21:00ч.
ул. "Съборна" 40
13 юни, четвъртък
"Pariah" (САЩ) - пиано пъб "Fourplay" - 19ч.
ул. "Отец Паисий" 16
14 юни, петък:
"Красота" (Великобритания) - бар "Mojito" - 19:30ч.
ул."Иван Андонов" 5
15 юни, събота:
"Балканска каравана" (Гърция) - artnewscafe - 20:00ч.
ул. "Отец Паисий" 38
16 юни, неделя:
"Уикенд"(Великобритания) - бар "Грамофон" - 20:30ч.
ул. "Княз Александър I" 36
17 юни, понеделник:
"Маратон" (САЩ) - "Синята къща" - 16:15ч.
ул. Архитект Пеев 6 

